যুক্তরাষ্ট্রের সঙ্গে বাণিজ্য যুদ্ধে ভারতের মতো একটি বৃহৎ দেশকে সঙ্গে চায় বেইজিং। পাশাপাশি, ওবর-এর মতো মহাপ্রকল্পে ভারতকে সংযুক্ত করার একটা চেষ্টা শেষ পর্যন্ত চীনের তরফ থেকে করে যাওয়া হবে। সেই সঙ্গে ইসলামিক সন্ত্রাসবাদের ছায়া বেইজিংয়ের উপরেও পড়ছে। তাই ধাপে ধাপে ভারতের সঙ্গে নিরাপত্তা সমঝোতার জানলাগুলি খুলতে চাইছে বেইজিং, এমনটাই মনে করছেন কূটনৈতিক বিশেষজ্ঞরা।